ടെസ്റ്റ് പോസിറ്റിവിറ്റി 11.89 ശതമാനം ജാഗ്രത കൈവിടല്ലേ... കോട്ടയം: ഇന്ന് ഉത്രാടപ്പാച്ചിലാണ്, പക്ഷേ വഴിയില് ഇറങ്ങുന്നവരുടെ ശ്രദ്ധയ്ക്ക് തിരക്കു കൂട്ടേണ്ട, പാലിക്കണം കോവിഡ് ജാഗ്രതാ നിര്ദേശങ്ങള്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ജില്ലയിലെ ടെസ്റ്റ് പോസിറ്റിവിറ്റി 11.89 ശതമാനമാണ്. ഉത്രാടപ്പാച്ചിലിലെ തിരക്കില് ജനം ജാഗ്രത കൈവിട്ടാല് വീണ്ടും കോവിഡ് വ്യാപനം രൂക്ഷമാകുമെന്നാണ് ആരോഗ്യവകുപ്പിന്റെ മുന്നറിയിപ്പ്. രോഗികളുടെ എണ്ണം രോഗമുക്തരേക്കാള് ഉയര്ന്നു നില്ക്കുന്നതു വെല്ലുവിളിയാണ്. ചികിത്സയിലുള്ളവരുടെ എണ്ണം ഉയര്ന്നാല് രോഗവ്യാപനം കുറയ്ക്കാന് നിയന്ത്രണങ്ങള് കടുപ്പിക്കേണ്ടി വരും. കോട്ടയം അടക്കമുള്ള പ്രധാന നഗരങ്ങളില് ദിവസവും തിരക്കു കുടുന്നത് ആശങ്കയോടെയാണ് ആരോഗ്യ പ്രവര്ത്തകര് കാണുന്നത്. പഴയ വൈറസിനേക്കാള് മാരകമായ ഡെല്റ്റാ വകഭേദത്തെയാണ് ഏറ്റവും ഭയക്കേണ്ടന്നെു ആരോഗ്യവകുപ്പ് പറയുന്നു. ഡെല്റ്റാ വകഭേദം അതിവേഗം പടരും. രോഗലക്ഷണങ്ങള് നേരത്തേ പ്രകടമാകും. രോഗിയില് നിന്ന് കൂടുതല് കാലം കൂടുതല് വൈറസുകള് പുറത്തുവരും. കഴിഞ്ഞ വര്ഷം കേരളത്തില് ഏറ്റവും കൂടുതല് കോവിഡ് രോഗികള് ഉണ്ടായത് ഒകേ്ടാബറില് ആയിരുന്നു. 2020 ഓഗസ്റ്റ് മാസത്തേക്കാള് 6 മടങ്ങായിരുന്നു ഒക്ടോബറിലെ സംഖ്യ. ഇത് ഓണ നാളിലെ ഇളവുകളുടെ ഭാഗമായി ജനം കോവിഡ് ജാഗ്രത മറന്നിതിന്റെ ഫലമായിരുന്നുവെന്നാണ് വിലയിരുത്തല്. ഈ സാഹചര്യത്തില് വരും മാസങ്ങളില് കോവിഡ് കേസുകളുടെ എണ്ണം വര്ധിച്ചാലും അത്ഭുതപ്പെടേണ്ടതില്ലെന്നു ആരോഗ്യവകുപ്പ് പറയുന്നു.